運輸

運輸係指運輸主體通過運輸工具，由甲地移到乙地，完成某個經濟目的嘅行為。因此，運輸係一種「衍生嘅經濟行為」，運輸多數都係為咗完成某啲經濟行為，例如買嘢、返工、返學、探朋友等需求而進行。

而運輸主體同運輸工具喺運輸路徑到所產生嘅互動現象，就係交通現象。因此運輸係一種兩地間嘅移動行為，而交通係兩地之間所發生嘅現象。「運輸」同「交通」兩詞成日撈亂嚟用，中文慣常用「交通擠塞」而唔係「運輸擠塞」，「運輸路徑」唔係「交通路徑」。